Cesc Gay

Francesc Gay i Puig, máis coñecido coma Cesc Gay, nado en Barcelona en 1967, é un director de cinema e guionista catalán.

 Traxectoria 
Estudou cinema na Escola de Mitjans Audiovisuals de Barcelona, onde se graduou en 1990. Debutou como director en 1998, xunto co arxentino Daniel Gimelberg, coa obra Hotel Room. Por volta do ano 2000 foi elixido para levar ao cinema a obra de teatro Kràmpack, realizando ademais a súa adaptación.

En 2002 foi o creador e responsábel da coordinación de guión da serie de TV3 Jet lag, realizada pola compañía T de Teatre. En 2003 estreou o filme En la ciudad (protagonizada entre outros por Mònica López, Eduard Fernández, María Pujalte e Leonor Watling), coa que conseguiu o recoñecemento mundial ao seu traballo; Eduard Fernández conseguiu o Premio Goya ao mellor actor secundario, e o filme obtivo tres nomeamentos máis, para Mònica López coma actriz de secundaria e para o propio Cesc Gay á dirección e ao guión adaptado.

En 2006 estreou Ficció, protagonizada por Eduard Fernández, Javier Cámara, Montse Germán, Carme Pla e mais Àgata Roca, e producida por Gerardo Herrero e Marta Esteban. Por este filme foi galardoado co Premio Nacional de Cinema concedido pola Generalitat de Cataluña en 2007. Posteriormente dirixiu V.O.S, unha adaptación da obra teatral de Carol López. No ano 2012 estreou Una pistola en cada mano (en galego, Unha pistola en cada man), interpretada entre outros por Ricardo Darín, Luís Tosar, Javier Cámara, Eduard Fernández, Alberto San Juan, Candela Peña, Eduardo Noriega e Leonor Watling.

En 2015 dirixiu Truman, unha coprodución hispano-arxentina con Javier Cámara e Ricardo Darín, un filme que retrata o emotivo reencontro de dous vellos amigos pola doenza terminal dun deles, e que conseguiu 11 nomeamentos aos premios Gaudí e seis nomeamentos aos premios Goya, dos que gaña cinco, incluídos mellor filme e mellor director para Cesc GayPremios Goya 2015 en IMDB.

 Filmografía 
 Filmes 
 Ano  Título  Xénero Ocupación 2015   Truman  Comedia  Director e guionista. 2012  Una pistola en cada mano  Comedia, Drama  Director e guionista. 2009  V.O.S.  Comedia  Director e guionista. 2006  Ficción  Drama  Director, guionista e deseñador de son. 2004  Canciones de amor y de droga (de Pepe Sales)  Música  Director 2003  En la ciudad  Drama  Director e guionista. 2000  Kràmpack  Comedia, Drama, Romance  Director e guionista. 1998  Hotel Room  Comedia, Drama  Director e guionista.

 Televisión 

 Ano  Título  Xénero  Ocupación 2012 - 2013  La Riera  Drama  Guionista 2009 - 2010  50 años de   Director 2001 - 2006  Jet Lag   Guionista 1999 - 2000  Polar  Comedia, drama  Director e guionista

 Documentais 
 Ano  Título  Xénero  Ocupación 2014  Encants: diari d'un trasllat "Encantes: diario dun traslado"  Comedia  Guionista

 Curtametraxes 

 Ano  Título  Xénero  Ocupación 1991  La ecuación del vértigo   Actor

 Premios e nomeamentos 

 Premios Goya 

 Ano  Categoría  Filme  Resultado2015  Mellor dirección  Truman  Gañador2004  Mellor dirección En la ciudad Nomeado Mellor guión orixinal2001  Mellor director novel Kràmpack Nomeado Mellor guión adaptado

 Festival de Donostia 

 Ano  Categoría  Filme  Resultado 2003  Cuncha de Ouro  En la ciudad  Nomeadda 2000  Premio Sebastiane  ''Kràmpack  Gañador

 Notas 

Categoría:Directores de cinema de Cataluña
Categoría:Guionistas de Cataluña
Categoría:Nados en 1967
Categoría:Nados en Barcelona